หุ้นเช้า24เม.ย.ปิดบวก5.6จุด
ตลาดหุ้นวันที่ 24 เม.ย.ปิดที่ระดับ 1,194.95 จุด เพิ่มขึ้น 5.6 จุด มูลค่าการซื้อขาย 12,674 ล้านบาท
24 เม.ย. 2555

ตลาดหุ้นวันที่ 24 เม.ย.ปิดที่ระดับ 1,194.95 จุด เพิ่มขึ้น 5.6 จุด มูลค่าการซื้อขาย 12,674 ล้านบาท  




ตลาดหุ้นวันที่ 24 เม.ย.ดัชนีเปิดตลาดบวก และสามารถยืนได้จนมาปิดท้ายตลาดที่ระดับ 1,194.95 จุด เพิ่มขึ้น 5.6 จุด หรือ 0.47% มูลค่าการซื้อขาย 12,674 ล้านบาท 
นายกัณฑรา ลดาวัลย์ ณ อยุธยา กรรมการบริหาร บริษัทหลักทรัพย์ ฟินันเซีย ไซรัส กล่าวถึงภาวะตลาดหุ้นในภาคเช้าเปิดตลาดยืนอยู่ในแดนบวกน่าจะเป็นไปในทิศทางเดียวกับตลาดหุ้นในเอเชียส่วนใหญ่เปิดบวก
นอกจากนี้ นักลงทุนยังเก็งกำไรข่าวผลประกอบการไตรมาสแรกของบริษัทจดทะเบียน(บจ.)ไตรมาสแรกของปีนี้ ซึ่งใกล้จะประกาศ และคาดว่าจะออกมาดี อย่างไรก็ตามคาดว่าดัชนีน่าจะเคลื่อนไหวในกรอบแนวรับ 1,175 จุด และแนวต้านที่ระดับ 1,200 จุด 
สำหรับกลยุทธ์การลงทุนแนะนำให้ซื้อในช่วงที่ดัชนีปรับตัวลดลง และค่อยหาจังหวะขายเมื่อดัชนีปรับตัวเพิ่มขึ้น โดยหาหุ้นที่คาดว่าผลประกอบการจะดีเกินคาด
5 อันดับหุ้นที่มีการซื้อขายสูงสุด
1.JAS ปิดที่ 2.98 บาท เพิ่มขึ้น 0.12 บาท หรือ 4.20% มูลค่าซื้อขาย 1,281 ล้านบาท 2.BBL ปิดที่ 185 บาท ลดลง 2 บาท หรือ 1.07% มูลค่าซื้อขาย 761 ล้านบาท 3.KBANK ปิดที่ 154.50 บาท เพิ่มขึ้น 0.50 บาท หรือ 0.32% มูลค่าซื้อขาย 737 ล้านบาท4.IVL ปิดที่ 34 บาท ไม่เปลี่ยนแปลง มูลค่าซื้อขาย 615 ล้านบาท5.INTUCH ปิดที่ 56 บาท เพิ่มขึ้น 1.25 บาท หรือ 2.28% มูลค่าซื้อขาย 496 ล้านบาท